બનાસકાંઠા જિલ્લામાંથી દારૂની બદી નાબુદ કરવા માટે પોલીસ દ્વારા કડક કાર્યવાહી હાથ ધરવામાં આવી છે. જે અંતર્ગત બીજા દિવસે પોલીસ દ્વારા 100 ટીમો બનાવી જુદાજુદા સ્થળોએ રેડ કરવામાં આવી હતી. જ્યાંથી 86 બુટલેગરો સામે કાયદેસરની કાર્યવાહી હાથ ધરવામાં આવી છે. દરમિયાન કોઇપણ ગામમાં દારૂની બદી ચાલતી હોય તો તેના ફોટા અને વિડિયો પોલીસને આપવા માટે અપીલ કરવામાં આવી છે. જેમાં અરજદારનું નામ ગુપ્ત રાખવામાં આવનાર હોવાનું પણ જણાવવામાં આવ્યું છે.બનાસકાંઠા પોલીસ અધિક્ષક નીરજ બડગુજર દ્વારા જીલ્લામાંથી દારૂની બદી સદંતર નેસ્ત નાબુદ થાય તે માટે આવી ગેરકાયદેસર પ્રવૃતિમાં સંડોવાયેલ ઇસમો વિરૂધ્ધ કડક કાર્યવાહી કરવાના આદેશો કરવામાં આવ્યા છે.